Google Duo ła xe na aplicasion par video ciamàe e chat mobiłe sviłupada da Google, disponibiłe so i sistemi operativi Android e iOS. El xe stà anuncià a ła conferensa dei sviłupadori de Google el 18 de majo 2016 e ła xe stà slansà a łiveło mondiałe el 16 de agosto 2016. Google Duo consente ai utenti de efetuar videociamàe in alta definision. El xe otimixà par redi a łarghesa de banda ridota. Ła critografia end-to-end ła xe abiłitada par inpostasion predefinìa. Duo se baxa sol nùmaro de tełefono, consentindo ai tenti de ciamàr calsiase utente da ła łista dei contati. L'aplicasion ła pasa automaticamente tra conesion Wi-Fi e redi çełułari co staltra ła vien a mancar. Ła funsion "Toc toc" consente ai utenti de véder na anteprima dal vivo del ciamante prima de poder responder. Un axornamento de avril 2017 consente ai utenti de efetuar anca soło ciamade vocałi in tuto el mondo.